ROVARTANI LAPOK 



HAVI FOLYÓIRAT 

 KÜLÖNÖS TEKINTETTEL A HASZNOS ÉS KÁRTÉKONY ROVAROKRA 



XVII. KÖTET. 1910 SZEPTEMBER. 9. FÜZET. 



Dr. Chyzer Kornél. 



Irta : Csna Ernő. 



A kérlelhetetlen halál folyton szedi áldozatait. Ezen munkájá- 

 ban zoológusaink kis csapatát sem kiméli meg", egymásután temetjük 

 legkiválóbbjainkat. így vesztettük el a múlt esztendőben a magyar 

 zoológia egyik legrégibb munkását, Dr. Chyzer Kornélt, kit két 

 hónappal előbb a neje, rovartani kutatásaiban legszorgalmasabb 

 segítőjel, előzött meg a halálban. 



Chyzer Kornél Bártfán született 1836. évi január hó 4.-én, 

 ugyanitt végezte el az elemi iskolát és gimnáziumot, csak az utolsó 

 két gimnáziumi osztályt végezte Kassán és Temesváréit, a honnan a 

 pesti egyetemre került, melyen az orvosi tanfolyamot 1857-ben 

 végezte el. Már ebben az időben a legnagyobb előszeretettel foglal- 

 kozott zoológiai tanulmányokkal, hiszen erre az időre esnek első 

 irodalmi közleményei is,- úgy hogy állattani ismereteinek gyarapítá- 

 sára 1858-ban Bécsbe küldöttek, a hol azonkívül az élettanban is 

 kiképezte magát. 1860-ban már mint a természetrajzi osztály őrsegedét 

 találjuk a Magyar Nemzeti Múzeumban, ugyanabban az időben 

 emellett a pesti főreáliskola helyettes tanáraként is működött. Ez a 

 munkakör azonban nem elégítette ki a tettrevágyó fiatal tudóst, a ki 

 ezért 1861-ben szülővárosa meghívására ^z orvosi pályára tért vissza 

 és mint városi főorvos és íürdőorvos 1869-ig működött Bártfán. 

 Innen Sátoraljaújhelyre került mint Zemplén vármegye főorvosa, a 

 honnan 1892-ben mint osztálytanácsos, majd egy évvel később mint 

 miniszteri tanácsos, a belüg^T-miniszteriumba került a közegészség- 

 ügyi osztály élére, melynek haláláig volt vezetője. 



Nem czélom Chy^zer orvosi, fürdészeti és gazdászati működését 

 e helyen méltatni, megtették azt mások más helyen, de nem hagy- 

 hatom említetlenül azon érdemeit, melyeket a zemplénmegyei orvos- 

 gyógyszerészeti egyesület megteremtésével és a magj^ar orvosok és 



1 lásd : Csíki, Bártfa bogárfaunája. (A magy. orv. és természetvizsg. 

 XXXL vándorgyül. munkálatai. 1902, 300— S22. L) 



Rovartani Lapok. XVn, 9. (1910. IX. 30). 



